SAD: Nova tehnološka dostignuća
U Svemirskom centru Džonson, u američkom gradu Hjustonu, nedavno je održana izložba novih tehnoloških dostignuća
Robot pod imenom Sprokit šetao se po izložbenom prostoru, zabavljao posetioce i ukazivao im na neke ozbiljnije eksponate, kao što je sfera u kojoj osoba može da se prividno kreće po terenu u Avganistanu. Inženjer Pol Mandej učestvovao je u razvoju tog sistema. Mandej kaže da bi vojska mogla da koristi ovaj uređaj za identifikaciju fizičkih problema kod vojnika pre nego što ih pošalje na taj težak teren. 26-godišnji Kris Spens, odrastao uz video igrice, demonstrira drugi simulator. “ Spens kaže da program simulatora može da se prilagodi raznim situacijama. Takozvani sistemi sa prividnom realnošću nisu samo za uvežbavanje, kaže Paskal Rondo iz Lokid-Martinove laboratorije za nov projekte. “ Paskal Rondo kaže da sistem pomaže inženjerima da uoče greške u planovima pre nego što se avion sagradi. U drugom delu izložbe prikazan je egzoskelet nazvan Halk koji omogućava nošenje tereta od preko sto kilograma bez napora. Bivši astronaut Rik Hib, sada potpredsednik Lokid Martina, objašnjava. NASA ima planove da u narednoj deceniji spusti astronaute na neki asteroid i u tu svrhu sagrađen je simulator kokpita svemirskog broda. Ali Rik Hib ističe da NASA ima potrebu za mnogim drugim tehnologijama, od kojih neke već koriste vojska i privatni sektor. , kaže Rik Hib. Hib dodaje da današnja realnost smanjenih budžeta podstiče potragu za dobrim i jeftinim rešenjima.